NORAKSTS

|  |  |
| --- | --- |
| 27.01.2023. | Nr.1/4 |

**PAR NEKUSTAMO ĪPAŠUMU BALOŽU KAPI, JELGAVAS NOVADS, SVĒTES PAGASTS (KADASTRA NUMURS 5482 001 0801)**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Nekustamais īpašums Baložu kapi, Jelgavas novads, Svētes pagasts, ar kadastra Nr. 5482 001 0801, kas sastāv no zemes vienības ar kopējo platību 21000 m2 (turpmāk – Zemes vienība), Svētes pagasta zemesgrāmatas nodalījumā Nr.100000560507 reģistrēts uz Jelgavas novada pašvaldības vārda. Zemes vienība piegul Jelgavas valstspilsētas pašvaldības īpašumā esošajai zemes vienībai ar kadastra apzīmējumu 0900 019 0447, kas ietilpst nekustamā īpašuma Baložu ielā 14, Jelgavā (kadastra Nr. 0900 019 0448) sastāvā, kurā izvietojas Baložu kapsēta. Laika periodā no 1970. gada Zemes vienībā Jelgavas pilsēta ir veikusi apbedījumus un uzturējusi daļu no Zemes vienības.

Pašvaldību likuma 4.panta pirmās daļas 2.punkts nosaka, ka pašvaldības autonomā funkcija ir gādāt par pašvaldības administratīvās teritorijas labiekārtošanu un sanitāro tīrību, t.sk., kapsētu izveidošanu un uzturēšanu.

Saņemta Jelgavas valstspilsētas pašvaldības iestādes “Pilsētsaimniecība” 2022. gada 9. decembra vēstule Nr. PIL/1-11/22/615 “Par Baložu kapsētu, Jelgavā” ar ierosinājumu vērsties Jelgavas novada pašvaldībā un lūgt nodot Zemes vienību turpmākai Baložu kapsētas teritorijas uzturēšanai un paplašināšanai.

Saskaņā Pašvaldību likuma 4.panta pirmās daļas 2.punktu, 10.panta pirmās daļas 16.punktu, 73.panta ceturto daļu, Publiskas personas mantas atsavināšanas likuma 3.panta pirmās daļas 6.punktu un 42.panta otro daļu, lai nodrošinātu pašvaldības autonomās funkcijas izpildi – gādāt par pašvaldības administratīvās teritorijas labiekārtošanu un sanitāro tīrību, t.sk., kapsētu izveidošanu un uzturēšanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Ierosināt Jelgavas novada pašvaldībai atsavināt nekustamo īpašumu Baložu kapi, Jelgavas novads, Svētes pagasts (kadastra numurs 5482 001 0801), sastāvošu no zemes vienības 21000 m2 platībā, nododot bez atlīdzības Jelgavas valstspilsētas pašvaldības īpašumā pašvaldības funkcijas īstenošanai ar mērķi gādāt par pašvaldības administratīvās teritorijas labiekārtošanu un sanitāro tīrību, t.sk., kapsētu izveidošanu un uzturēšanu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. janvārī